**Anexa 7**

# CONTRACT DE FINANŢARE NERAMBURSABILĂ Nr. …........../..................

**CAPITOLUL I - Părțile contractului**

* 1. **Comuna Marginea,** cu sediul în comuna Marginea, Calea Bucovinei, nr. 1 jud. Suceava, cod fiscal 4327030, tel. 0230416203, fax 0230416203, cont bancar nr. **RO** **,**

deschis la Trezoreria Municipiului Rădăuți, reprezentat prin dl Gheorghe LAZAR - Primar**,** împuternicit prin dispozițiile art. 154, alin. 6, din O.U.G. nr. 57/2019 privind Codul Administrativ, republicată, să reprezinte interesele unității administrativ teritoriale, denumită în continuare **Autoritate finanțatoare**

# și

* 1. **Persoana juridică ''..............................................'',** cu

domiciliul/sediul în Comuna Marginea, str. ..............................., nr. ….., bl. …., sc. ……, ap. ,

et. ….., jud. Suceava, **cod fiscal …..........,** având cont bancar nr. **RO** **,**

deschis la …..................**,** sucursala ..................**,** certificat de identitate sportivă nr ,

reprezentată prin dl./dna. **…................………........**, în calitate de președinte/director/reprezentant legal al organizației, telefon …........, e-mail: ….............. și dl./dna ,

responsabil financiar, telefon …........, e-mail , denumită în continuare **Beneficiar**,

în baza dispozițiilor **Legii nr. 350/2005** *privind regimul finanţărilor nerambursabile din fonduri publice alocate pentru activităţi nonprofit de interes general*, cu modificările şi completările ulterioare, ale Legii educatiei fizice și sportului nr. 69/2000, cu modificările și completările ulterioare, ale Hotărârii Guvernului nr. [884/2001](http://00051169.htm/) pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000, Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive și ale Ordonanței nr. 2/2008 privind îmbunătăţirea sistemului de finanţare a programelor și proiectelor culturale, cu modificările şi completările ulterioare, au convenit încheierea prezentului contract, în baza **H.C.L. nr. …......../.....…………….**.

**CAPITOLUL II - Obiectul şi valoarea contractului**

# Art. 1. - Obiectul contractului

1. Prezentul contract are ca obiect finanţarea de către **Comuna Marginea** din fondurile publice a acțiunilor/activităţilor pe care **Beneficiarul** le va desfăşura în cadrul proiectului cu titlul ***”………………………………….….”*,** din cadrul programului sportiv **”…** **”,**

categoria sportivă **”……………….…….”,** în vederea îndeplinirii scopului prevăzut în cererea de finanţare (Anexa 1 din dosarul de depunere al proiectului).

# Art. 2. - Finanțarea contractului

1. **Comuna Marginea** va pune la dispoziţia **Beneficiarului suma de ………..…… lei,** pentru finanțarea acțiunilor/activităților prevăzute la art.1.
2. **Beneficiarul** îşi asumă responsabilitatea derulării Proiectului. În acest scop, va conduce, va supraveghea şi va desfăşura toate activităţile cuprinse în cadrul Proiectului, a căror executare îi revin nemijlocit.
3. **Beneficiarul** va declara pe propria răspundere dacă la data semnării prezentului contract, Proiectul care face obiectul acestui contract beneficiază de finanţări pentru realizarea sa, din alte surse decât fondurile publice ale Comunei Marginea.

**CAPITOLUL III - Durata contractului**

# Art. 3. - Intrarea în vigoare

1. Prezentul contract intră în vigoare la data semnării lui de către părţi şi este valabil până la data de **........................ .**

# Art. 4. - Derularea Proiectului

1. Derularea Proiectului va începe şi va fi finalizată de către **Beneficiar** conform termenelor stabilite în cererea de finanţare, perioadă în care se vor desfăşura activităţile descrise şi prevăzute a se realiza în cadrul Proiectului.
2. Părţile pot conveni o prelungire a termenului de finalizare, dacă întârzierea este cauzată de neîndeplinirea întocmai şi la timp a obligaţiilor contractuale de către **Autoritatea finanțatoare** sau de evenimente de forţă majoră, fără a depăși ultima zi a anului calendaristic/fiscal, pentru care a fost acordată finanțarea.

# Beneficiarul finanţării are obligaţia să finalizeze Proiectul, inclusiv procedura de întocmire şi depunere a raportului final şi tragerea ultimei tranşe a finanţării, în anul bugetar în care s-a acordat finanţarea.

1. În situația în care *perioada de desfășurare a proiectului* este *până la data de 31 decembrie/ultima zi lucrătoare a anului bugetar în care s-a acordat finanțarea*, iar **cheltuielile prevăzute în bugetul proiectului sunt de natură a fi plătite în ultima zi lucrătoare din an** , raportarea intermediară aferentă tranșei din care s-a efectuat plata și raportul final **se pot transmite și înregistra la Comuna Marginea, anul următor acordării finanțării *în termen de 15 zile calendaristice***.

**CAPITOLUL IV – Obligaţiile părţilor**

# Art. 5. - Obligaţiile Beneficiarului sunt:

* 1. să utilizeze suma prevăzută la **art. 2** exclusiv pentru finanţarea cheltuielilor aferente acţiunilor/activităţilor prevăzute în cererea de finanţare și în bugetul proiectului (Anexa 1 și Anexa 4 din dosarul de depunere al proiectului), potrivit destinaţiei stabilite și în conformitate cu dispoziţiile legale în vigoare;
  2. să realizeze acţiunile/activităţile prevăzute la **art. 1** din contract și în cererea de finanţare (Anexa 1 din dosarul de depunere al proiectului), obiectivele şi indicatorii prevăzuţi;
  3. să promoveze imaginea Comunei Marginea și a Consiliului Local al Comunei Marginea, prin inscripționarea vizibilă pe toate materialele promoționale a însemnelor acestora și în spoturile publicitare mass-media, utilizând expresia: **"Proiect realizat cu sprijinul Comunei Marginea şi al Consiliului Local al Comunei Marginea";**
  4. să permită persoanelor delegate de **Finanţator** să efectueze controlul privind modul de utilizare a fondurilor prevăzute la **art. 2**, **care trebuie să fie în concordanță cu bugetul depus la aprobarea proiectului** (Anexa 4);
  5. să contribuie cu *minimum 10%* din valoarea totală de finanțare a programului/proiectului;
  6. să întocmească şi să transmită **Autorității Finanţatoare**, în termen de **15 zile**

calendaristice de la data încheierii acţiunilor/activităţilor un raport final cu următoarele documente:

* raport de activitate privind realizarea obiectivului/obiectivelor, după caz, şi a indicatorilor prevăzuţi;
* raport financiar însoţit de documentele justificative de cheltuieli;
  1. să restituie, în situaţia nerespectării dispoziţiilor legale şi a prevederilor prezentului contract, în termen de **15 zile** calendaristice de la data comunicării somaţiei de plată din partea organului de control, sumele primite, precum şi penalităţile aferente acestora, calculate potrivit dispoziţiilor legale în vigoare;
  2. să respecte prevederile actului constitutiv şi ale statutului propriu, precum şi statutul şi regulamentele federaţiei sportive naţionale la care este afiliat clubul/asociația sportivă;
  3. să promoveze spiritul de fair-play, să întreprindă măsurile necesare pentru prevenirea şi combaterea violenţei şi dopajului în cadrul acţiunilor finanţate potrivit prezentului contract;
  4. să asigure suportul administrativ, comunicarea eficientă şi operativă a problemelor tehnice şi financiare, între **Finanţator** şi **Beneficiar**;
  5. să asigure componenţa şi funcţionalitatea echipei de lucru a Proiectului;
  6. să asigure secretul profesional pe durata contractului şi, după caz, să aplice prevederile privind regimul informaţiilor clasificate, conform *Legii nr. 182/2002* cu modificările și completările ulterioare și a *Hotărârii Guvernului nr. 585/2002* cu modificările şi completările ulterioare;
  7. să nu comunice, în nici o situaţie, fără consimţământul prealabil scris al Finanţatorului, informaţii confidenţiale aparţinând **Finanţatorului** sau obţinute de el în baza relaţiilor contractuale;
  8. să nu facă publice informaţii şi rezultate ale serviciilor executate fără consimţământul scris al **Finanţatorului** şi să nu folosească în defavoarea acestuia informaţiile primite sau rezultatele studiilor, testelor, lucrărilor şi cercetărilor efectuate în cursul şi în scopul realizării contractului;
  9. să comunice în scris **Finanţatorului,** în termen de **10 de zile** de la data declarării stării de faliment sau lichidare sau dacă cedează partea cea mai importantă a activelor sale;
  10. să permită pe toată durata contractului, precum şi pe o perioadă de **5 ani** de la încetarea acestuia, în decurs de **3 zile** lucrătoare de la primirea unei notificări în acest sens, accesul neîngrădit al reprezentanţilor **Autorității Finanţatoare** sau **a Curții de Conturi**, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către **Beneficiar;**
  11. să prezinte, la solicitarea **Finanţatorului,** orice informaţie sau document ce privesc derularea proiectului, inclusiv documentele originale ce justificã plăţile, în termen **de 5 zile** de la solicitarea acestora.
  12. să aplice procedura de achiziţie prevăzută de *Legea nr. 98/2016*, cu completările și modificările ulterioare;

# să respecte toate prevederile ''Regulamentului privind regimul finanţărilor nerambursabile acordate din fonduri publice pentru activități nonprofit de interes local''.

**Art. 6. - Obligaţiile Autorității Finanţatoare sunt:**

1. să supravegheze și să controleze modul de utilizare și documentele justificative a sumei repartizate și utilizate de către beneficiar, precum şi modul de respectare a dispoziţiilor legale;
2. să plătească suma prevăzută la **art. 2**, **conform detalierii menționate la art. 9** din prezentul contract;
3. să pună la dispoziţia **Beneficiarului** informaţiile şi/sau documentaţiile pe care le deţine şi care pot fi relevante pentru realizarea contractului. Aceste documente vor fi returnate **Autorității Finanţatoare** la finalizarea contractului;
4. să vireze, în funcţie de încasările bugetare (execuţia bugetară), sumele alocate pentru finanţarea Proiectului, către **Beneficiar**, **conform detalierii menționate la art. 11** din prezentul contract;
5. să nu comunice, în nici o situaţie, fără consimţământul prealabil scris al **Beneficiarului**, informaţii confidenţiale aparţinând **Beneficiarului** sau obţinute de **Autoritatea Finanţatoare** în baza relaţiilor contractuale;
6. să asigure prin Serviciul financiar contabil, achiziții publice, investiții, programe și fonduri europene, evaluarea intermediară şi finală a Proiectului prin verificarea documentelor justificative și a cheltuielilor efectuate în concordanță cu bugetul aprobat;
7. să urmărească cofinanţarea proiectelor prin verificarea documentelor justificative;
8. să organizeze sistemul propriu de protecţie a informaţiilor clasificate, în conformitate cu ''Standardele naţionale de protecţie a informaţiilor clasificat'' aprobate prin *Hotărârea Guvernului nr. 585/2002*, cu modificările şi completările ulterioare şi dispoziţiile legale în vigoare, în cazul în care Proiectul monitorizat şi gestionat de **Autoritatea Finanţatoare** conţine informaţii de natura celor prevăzute în conformitate cu *Legea nr. 182/2002* cu modificările și completările ulterioare;
9. în cazul în care **Beneficiarul** nu respectă prevederile prezentului contract, **Autoritatea Finanţatoare** are dreptul de a solicita restituirea sumelor acordate, precum şi sistarea virării sau diminuarea sumei repartizate, după caz.

**CAPITOLUL V – Participarea terţilor**

**Art. 7.** În sensul prezentului articol, prin terţă persoană se înţelege beneficiar, asociat şi/sau subbeneficiar.

**Art. 8.** Participarea terţilor părţi nu este permisă.

**CAPITOLUL VI – Virarea sumelor reprezentând finanţare nerambursabilă**

# Art. 9. - Efectuarea viramentelor

1. **Comuna Marginea** virează direct în contul **Beneficiarului**, sumele reprezentând finanţare nerambursabilă alocată Proiectului, conform prezentului contract, astfel:
   * **30% din suma alocată,** reprezentând prima tranşă, se va vira în contul beneficiarului, după încheierea contractului de finanțare nerambursabilă, integral sau eşalonat, în funcţie de încasările bugetare (execuţia bugetară);
   * **55% din suma alocată,** reprezentând tranşa intermediară, se va vira în contul beneficiarului, după data depunerii raportării intermediare ce va cuprinde justificarea sumelor primite la tranşa anterioară (tranșa 1), în baza cererii de solicitare a tranșei 2 (Anexa 11), integral sau eșalonat, în funcție de încasările bugetare (execuția bugetară);
   * **15% din suma alocată,** reprezentând tranşa finală se va vira în contul beneficiarului, după data depunerii raportării aferentă tranșei 2 și a tranșei 3 adusă în avans (*cu excepția prevăzută la art. 9, alin. 3 din contract*), în baza cererii de solicitare a tranșei 3 (**Anexa 11**), integral sau eșalonat, în funcție de încasările bugetare (execuția bugetară).
2. Finanțarea pentru o tranșă aferentă unei etape următoare a programului/proiectului **se acordă numai după justificarea utilizării tranșei anterioare,** prin depunerea rapoartelor intermediare și a documentelor justificative.
3. **Comuna Marginea** poate suspenda, cu notificare scrisă, în întregime sau parțial, plata, fără rezilierea contractului, în cazul nerespectării de către **Beneficiar** a oricăreia dintre obligațiile sale contractuale și să procedeze la verificarea întregii documentații privind derularea proiectului finanțat și utilizarea finanțării.

**CAPITOLUL VII - Fiscalitate**

**Art. 10.** Cheltuielile Beneficiarului ocazionate de plata obligaţiilor ce decurg din reglementările fiscale în vigoare, cheltuieli aferente serviciilor şi lucrărilor executate în cadrul prezentului contract sunt cheltuieli eligibile şi vor fi decontate pe baza documentelor justificative prezentate de către Beneficiar.

**CAPITOLUL VIII - Cheltuieli**

# Art. 11. - Efectuarea cheltuielilor de către Beneficiar

1. Orice sumă primită ca finanţare de la Comuna Margineaîn temeiul prezentului contract va fi cheltuită de către **Beneficiar** numai pentru realizarea Proiectului.
2. Cheltuielile vor fi efectuate de către Beneficiar potrivit bugetului detaliat al proiectuluiprezentat în documentația depusă pentru acordarea finanțării nerambursabile, conform detalierii din **Anexa 1** și **Anexa 4** și prevederilor prezentului contract.
3. Categoriile de cheltuieli eligibile şi neeligibile sunt cuprinse la punctele II şi III din **Anexele 8a, 8b şi 8c**, **în funcție de domeniul în care se încadrează proiectul, prezentată în documentația depusă.**
4. **Cheltuielile efectuate înainte şi după perioada de derulare a proiectului prevăzută la art. 3 din prezentul contract, nu sunt eligibile şi nu pot fi decontate de către Beneficiar,** *cu excepția* fondurilor financiare cheltuite de beneficiar pentru continuarea programului, în limita plafonului de cofinanțare (în sensul că finanțările nerambursabile trebuie însoțite de o contribuție de minim 10% din valoarea totală a finanțării din partea beneficiarului).
5. **Documentele** care atestă bunurile livrate, lucrările executate și serviciile prestate **din care reies obligații de plată certe** *(e-facturi, bonuri fiscale de carburant, state de plată, etc.),* emise și/sau plătite înainte de încheierea contractului de finanțare nerambursabilă și/sau care nu au viza ''Bun de plată'' nu sunt eligibile şi nu pot fi decontate, cu excepția prevăzută la alin. (4).
6. Atunci când **Autoritatea finanţatoare** constată, pe baza rapoartelor financiare sau ca urmare a verificărilor efectuate, că **Beneficiarul** a folosit sau foloseşte fondurile şi/sau bunurile achiziţionate pentru derularea Proiectului, într-o manieră neconformă cu clauzele contractuale sau că nu justifică utilizarea sumelor, va solicita în scris restituirea acestora.
7. **Beneficiarul** are obligaţia de a restitui **Autorității finanţatoare** în termen de **5 zile** lucrătoare de la primirea solicitării scrise, sumele întrebuinţate în alte scopuri decât pentru desfăşurarea proiectului**;**

# Nerespectarea termenului de depunere a raportărilor, precum și nerestituirea sumelor justificate neconform prevederilor legale în vigoare și a proiectului aprobat, respectiv a sumelor rămase necheltuite, atrage după sine aplicarea majorărilor de întârziere conform Legii nr. 207/2015 privind Codul de Procedură Fiscală, art. 183, alin. 2, *în procent de 1%* calculate pentru fiecare lună, începând cu ziua imediat următoare termenului de scadență și până la data stingerii sumei datorate.

1. În cazul realizării de economii în derularea proiectului, finanţarea nerambursabilă acordată din fonduri publice nu poate depăşi 90% din valoarea totală a proiectului rezultată din raportul final.

**CAPITOLUL IX – Prezentarea rapoartelor obligatorii**

# Art. 12. - Informare

1. **Beneficiarul** furnizează **Autorității finanţatoare** toate informaţiile referitoare la derularea proiectului pe care acesta i le solicită. **Finanțatorul** poate solicita oricând **Beneficiarului** informaţii cu privire la stadiul activităţilor, **Beneficiarul** având obligaţia să răspundă în scris oricărei solicitări a acestuia în termen **de 5 zile** lucrătoare.

# Art. 13. - Prezentarea rapoartelor obligatorii

1. **Beneficiarul** va transmite informații privind derularea proiectului și **utilizarea sumelor primite.** În acest scop, pe parcursul derulării contractului**, Beneficiarul finanțării nerambursabile** are obligația de a prezenta **Finanțatorului**:
   * *raportări financiare și de activitate intermediare*, care vor fi depuse înainte de solicitarea oricărei tranşe intermediare, în vederea justificării tranşei anterioare;
   * *raportarea financiară și de activitate finală* asupra utilizării tuturor sumelor primite, privind activităţile proiectului, care va cuprinde obligatoriu justificarea cheltuielilor la nivelul întregului proiect.
2. **Raportările** vor fi întocmite în conformitate cu anexele la ''***Regulamentul privind regimul finanţărilor nerambursabile acordate din fonduri publice pentru activităţi nonprofit de interes local*''** şi **vor fi însoţite** obligatoriu de **documentele justificative** privind bunurile livrate, lucrările executate și serviciile prestate *(e-facturi, contracte, etc.*) și **documente privind plăţile efectuate de beneficiar** *(ordine de plată/chitanțe****)*, în copie, cu menţiunea ''conform cu originalul'', ştampilate şi semnate de coordonatorul proiectului.** La solicitarea Finanțatorului, Beneficiarul va prezenta spre verificare, documentele justificative şi în original.
3. La întocmirea **raportului financiar intermediar, cât şi a celui final, Beneficiarul va prezenta decontul aferent *atât pentru suma primită de la Finanţator, cât şi pentru suma ce reprezintă contribuţia proprie la proiect*.**
4. Raportările intermediare și raportul final vor fi realizate de către Beneficiar în două exemplare, un exemplar va fi depus la registratura Comunei Marginea, în termen de **15 zile** calendaristice de la data finalizării perioadei proiectului, prevazuta la art.3, iar un exemplar va rămâne la Beneficiar.
5. În cazul în care apar situații deosebite, în scopul informării **Autorității finanţatoare,** privind unele dificultăţile apărute pe parcursul derulării proiectului, **Beneficiarul** va elabora şi transmite acesteia rapoarte speciale.

# Art. 14. - Evaluarea rapoartelor

1. Fiecare raport financiar și de activitate, intermediar şi final va fi supus analizei Serviciului financiar contabil, achiziții publice, investiții, programe și fonduri europene**.**
2. **Autoritatea finanţatoare** va urmări ca analiza rapoartelor și a actelor justificative să se facă în termen de **15 zile** de la primire.

# Verificarea documentelor justificative, adică încadrarea acestora în bugetul proiectului, în perioada de desfășurare a acestuia, precum și în categoriile de cheltuieli eligibile sau neeligibile se realizează în condiţiile legii de către funcţionarul public al Serviciului financiar contabil, achiziții publice, investiții, programe și fonduri europene, desemnat să se ocupe de această verificare, atestată prin semnătură.

1. Dosarul complet conţinând proiectul depus de solicitant, documentele justificative și raportul final al proiectului depus de beneficiar trebuie păstrat **timp de cinci ani** în Arhiva autorității finanțatoare și a Beneficiarului pentru un eventual audit din partea Curții de Conturi.

**CAPITOLUL X - Publicitate**

# Art. 15. - Promovarea Proiectului

1. **Beneficiarul** are obligaţia să promoveze imaginea Comunei Marginea și a Consiliului Local al Comunei Marginea, cu ocazia tuturor evenimentelor și acțiunilor desfăşurate pe durata proiectului, prin inscripționarea vizibilă pe toate materialele promoționale a însemnelor acestora și în spoturile publicitare mass-media, utilizând expresia: **"Proiect realizat cu sprijinul Comunei Marginea şi al Consiliului Local al Comunei Marginea"**.
2. **Comuna Marginea** va putea, pe parcursul derulării proiectului sau la finalul acestuia, să facă publice, în modul în care va considera necesar, prin publicarea de articole sau alte manifestări:
   * obiectivele şi durata proiectului;
   * finanţarea acestuia de către Comuna Marginea;
   * activităţile efectuate în cadrul proiectului;
   * rezultatele obţinute.

**CAPITOLUL XI – Răspunderea contractuală**

# Art. - 16. Răspunderea Beneficiarului

1. **Beneficiarul** îşi asumă întreaga răspundere tehnică şi supravegherea generală a executării serviciilor contractate.
2. **Beneficiarul** răspunde pentru realizarea obligaţiilor contractuale şi suportă pagubele cauzate Autorității Finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile.
3. **Beneficiarul** răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.
4. **Beneficiarul** răspunde de exactitatea datelor prezentate în documentele justificative prezentate la decontare.
5. **Beneficiarul** răspunde de păstrarea documentelor care au stat la baza încheierii contractului, pe o perioadă de minim **5 ani** de la data încetării raporturilor contractuale.
6. În cazul în care **Beneficiarul** nu respectă prevederile prezentului contract, nu va fi eligibil pentru obţinerea unei finanţări nerambursabile din fonduri publice în anul următor.

# Art.17. - Răspunderea Autorității Finanţatoare

1. **Beneficiarul** este responsabil pentru modul în care finanţarea este folosită, răspunderea **Autorității Finanţatoare** nefiind în nici un fel angajată, în cazul în care **Beneficiarul** va fi ţinut responsabil faţă de terţi pentru orice prejudicii cauzate în derularea Proiectului şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.
2. **Autoritatea Finanţatoare** nu răspunde în cazul nerespectării legislaţiei în vigoare de către

**Beneficiar** sau de către angajaţi, colaboratori sau consultanţi ai acestuia.

1. Autoritatea Finanţatoare nu preia și nu răspunde în niciun fel de eventualele debite sau obligații financiare ori de altă natură ale structurii sportive/organizației.
2. Autoritatea Finanţatoare va sprijini, prin demersuri necesare, obţinerea la timp a aprobărilor, avizelor şi licenţelor şi va acţiona ca acestea să nu fie abuziv întârziate sau refuzate.
3. Autoritatea Finanţatoare nu îşi asumă răspunderi şi nu intervine în litigiile care pot apărea între parteneri în privinţa drepturilor de proprietate, asupra rezultatelor obţinute sau utilizate de aceştia, atât pe parcursul derulării proiectului, cât şi după finalizarea acestuia.

**CAPITOLUL XII – Modificarea proiectului**

# Art. 18.

1. Prevederile contractului pot fi modificate şi/sau completate numai prin acte adiţionale semnate de comun acord de către părţi sau de către împuterniciţi ai acestora.
2. **Pe parcursul derulării Proiectului, Beneficiarul poate modifica,** prin solicitare scrisă justificată, aprobată de Finanţator **prin HCL** – **durata de derulare, structura bugetului** Proiectului şi/sau alte elemente, cu condiţia ca acestea să nu schimbe scopul și obiectivele Proiectului.
3. Asemenea modificări **nu pot conduce la majorarea valorii contractului** prevăzute la **art.2.**

**CAPITOLUL XIII – Rezilierea contractului**

# Art. 19.

1. **Autoritatea Finanţatoare** va rezilia contractul, cu efect imediat, în cazul în care **Beneficiarul** angajează, în termen de 6 luni de la semnarea contractului, persoane fizice care au participat la evaluarea Proiectului care face obiectul prezentului contract, ori care au participat, în diferite faze, la selectarea beneficiarilor pentru acest Proiect.
2. **Autoritatea Finanţatoare** va rezilia contractul dacă **Beneficiarul** este în lichidare voluntară, se află în faliment sau dacă vinde ori cedează partea cea mai importantă a activelor sale.
3. **Autoritatea Finanţatoare** va rezilia contractul dacă **Beneficiarul** nu demarează realizarea contractului în termenul stabilit în contract sau nu îndeplineşte obligaţiile contractuale.
4. În cazurile enunţate mai sus, contractul de finanţare va fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.
5. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.
6. În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

# Nerespectarea termenului de depunere a raportărilor, precum și nerestituirea sumelor justificate neconform prevederilor legale în vigoare și a proiectului aprobat, respectiv a sumelor rămase necheltuite, atrage după sine aplicarea majorărilor de întârziere conform Legii nr. 207/2015 privind Codul de Procedură Fiscală, art. 183, alin. 2, *în procent de 1%* calculate pentru fiecare lună, începând cu ziua imediat următoare termenului de scadență și până la data stingerii sumei datorate.

**CAPITOLUL XIV – Forţa Majoră**

**Art. 20.**

1. Este exonerată de răspundere pentru neexecutare sau executare necorespunzătoare a obligaţiilor ce-i revin, partea care a fost împiedicată de intervenţia unui caz de forţă majoră.
2. Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.
3. Forţa majoră trebuie anunţată în scris în 10 zile de la apariţia ei, iar la dispariţia forţei majore, tot în termen de 10 zile trebuie făcută o notificare scrisă.
4. Realizarea parţială a Proiectului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării Proiectului.

**CAPITOLUL XV – Majorări de întârziere**

**Art. 21.** Pentru sumele restituite ca urmare a rezilierii contractului, beneficiarii **datorează majorări de întârziere,** conform **Legii nr. 207/2015 privind Codul de Procedură Fiscală, art. 183, alin. 2, *în procent de 1%* calculate pentru fiecare lună, începând cu ziua imediat următoare termenului de scadență și până la data stingerii sumei datorate.**

**CAPITOLUL XVI – Litigii**

**Art. 22.** Litigiile de orice fel decurgând din executarea prezentului contract se soluţionează pe cale amiabilă în termen de **15 zile** calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente.

**CAPITOLUL XVII- Dispoziții generale si finale**

# Art. 23. Comunicări

1. Regimul de gestionare a sumelor repartizate de **Finanţator** şi controlul financiar se realizează în condiţiile legii.
2. Angajarea, lichidarea, ordonanţarea şi plata cheltuielilor efectuate de **Beneficiar** în baza prezentului contract se fac potrivit normelor privind finanţele publice.
3. Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa

transmiterii şi primirii acestora. Dacă expeditorul solicită confirmarea de primire, el va indica aceasta în comunicarea lui.

1. Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.
2. Rapoartele şi toate celelalte comunicări între cele două părţi se vor trasmite la următoarele adrese:
   1. Pentru Comuna Marginea**:**

* Comuna Marginea, Calea Bucovinei nr.1, jud. Suceava, tel. 0230/416203, fax. 0230/416203.
  1. Pentru **Beneficiar:**
* …..….....…………........., persoana fizică/reprezentantul persoanei juridice (*președinte/ director/reprezentant legal*), loc. ................, str. ………., nr. ….., bl. …..., sc. ….., ap. ,

jud. Suceava, tel. …....……..... .

**Art. 24.** Legea aplicabilă va fi legea română.

**Art. 25.** Prezentul contract s-a încheiat în **2 exemplare, un exemplar** pentru **Finanţator** şi

**un exemplar** pentru **Beneficiar.**

**Comuna MARGINEA Beneficiar,**

**Primar,**

**Vizat C.F.P**

**Compartiment Financiar Contabil**

**Verificat legalitate**

**Secretar General Comuna Marginea**